**Ministru kabineta rīkojuma projekta „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Projekts šo jomu neskar. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Veterinārmedicīnas likuma 38. panta pirmās daļas 3.punkts.  Ministru kabineta 2018. gada 17. jūlija noteikumu Nr. 421 „Kārtība, kādā veic gadskārtējā valsts budžeta likumā noteiktās apropriācijas izmaiņas” (turpmāk – noteikumi Nr. 421) 43. punkts un Ministru kabineta 2005. gada 15. marta noteikumi Nr. 177 „Kārtība, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošās dzīvnieku infekcijas slimības vai epizootijas uzliesmojuma laikā” (turpmāk – noteikumi Nr. 177). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Veterinārmedicīnas likuma 38. panta pirmās daļas 3. punktā noteikts, ka dzīvnieku īpašniekam ir tiesības saņemt zaudējumu kompensāciju par putnu salmonelozes (*S. eneteritidis, S. pullorum, S. gallinarum, S. typhimurium, S. virchow, S. infantis, S. hadar*) apkarošanas laikā iznīcinātajiem jaunputniem vai pieaugušiem putniem, iznīcinātajām olām, kas paredzētas patēriņam cilvēku uzturā un inkubēšanai, produktiem, kas paredzēti patēriņam cilvēku uzturā. Noteikumi Nr. 177 nosaka kārtību, kādā piešķir un dzīvnieku īpašnieks saņem kompensāciju par zaudējumiem, kas radušies valsts uzraudzībā esošo dzīvnieku infekcijas slimību apkarošanas laikā.  Mājputnu īpašniekam SIA “ZS Ciemkalēju putni” un ZS “Ciemkalēji” radās zaudējumi, savā ganāmpulkā apkarojot putnu salmonelozi.  Lai izpildītu Veterinārmedicīnas likumā un noteikumos Nr.177 noteikto, jāizdod Ministru kabineta rīkojums, kas nosaka kompensācijas izmaksu dzīvnieku īpašniekiem, lai segtu zaudējumus, kas dzīvnieku īpašniekiem radušies putnu salmonelozes apkarošanas laikā.  Saskaņā ar noteikumiem Nr.421 valsts iestāde iesniedz pieprasījumu, t.i., tiesību akta projektu, Ministru kabinetā. Ministru kabineta rīkojuma projekts „Par finanšu līdzekļu piešķiršanu no valsts budžeta programmas „Līdzekļi neparedzētiem gadījumiem”” (turpmāk – rīkojuma projekts) ir sagatavots atbilstoši noteikumu Nr.421 prasībām.  Kompensācijas lauksaimniecības dzīvnieku īpašniekiem izmaksās Lauku atbalsta dienests (turpmāk – LAD) pēc naudas līdzekļu saņemšanas no valsts budžeta programmas 02.00.00 „Līdzekļi neparedzētiem gadījumiem”.  Rīkojuma projekta pieņemšana problēmu atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | LAD |
| 4. | Cita informācija | Noteikumu Nr. 177 9.4. apakšpunktā noteikts, ka kompensācija dzīvnieku īpašniekam jāizmaksā 90 dienu laikā pēc dzīvnieku īpašnieka iesnieguma saņemšanas. Iesniegums no dzīvnieku īpašnieka SIA “ZS Ciemkalēju putni” un ZS “Ciemkalēji” saņemts 2019. gada 7. augustā, bet, tā kā dzīvnieku īpašnieks vēl nebija nodrošinājis, ka pēc visu inficēto mājputnu un olu izvešanas mītne tiek iztīrīta, mazgāta un dezinficēta pilnvarota veterinārārsta uzraudzībā, tad LAD iesnieguma izskatīšanu atcēla un lūdza līdz 2020. gada 1. februārim iesniegt jaunu Pārtikas un veterinārajam dienestam izdotu aktu saskaņā ar noteikumiem Nr. 177 atkārtotai iesnieguma izvērtēšanai. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības mērķgrupa ir lauksaimniecības dzīvnieku īpašnieks SIA “ZS Ciemkalēju putni” un ZS “Ciemkalēji”. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts paredz izmaksāt mājputnu īpašniekam **43 542,54 *euro*.** |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2020. gads | | Turpmākie trīs gadi (*euro*) | | | | | |
| 2021. gads | | 2022. gads | | | 2023. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam | |
| 1 | 2 | 3 | 4 | 5 | 6 | 7 | 8 | |
| 1. Budžeta ieņēmumi | 0 | 0 | 0 | 0 | 0 | 0 | 0 | |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 | |
| 1.2. valsts speciālais budžets | 0 | 0 | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | 0 | 0 | |
| 2. Budžeta izdevumi | 0 | 43 543 | 0 | 0 | 0 | 0 | 0 | |
| 2.1. valsts pamatbudžets | 0 | 43 543 | 0 | 0 | 0 | 0 | 0 | |
| 2.2. valsts speciālais budžets | 0 | 0 | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | 0 | 0 | |
| 3. Finansiālā ietekme | 0 | –43 543 | 0 | 0 | 0 | 0 | 0 | |
| 3.1. valsts pamatbudžets | 0 | –43 543 | 0 | 0 | 0 | 0 | 0 | |
| 3.2. speciālais budžets | 0 | 0 | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | +43 543 | 0 | 0 | 0 | 0 | 0 | |
| 5. Precizēta finansiālā ietekme | X | 0 | 0 | 0 | 0 | 0 | 0 | |
| 5.1. valsts pamatbudžets | 0 | 0 | 0 | 0 | |
| 5.2. speciālais budžets | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar rīkojuma projektu tiek paredzēta kompensācijas izmaksa **SIA “ZS Ciemkalēju putni”** **39 253,45** *euro* apmērā saskaņā ar noteikumu Nr.177 3.4. apakšpunktā noteikto putnu salmonelozes (*S. enteritidis, S. pullorum, S. gallinarum, S. typhimurium, S. virhow, S. infantis, S. hadar*) uzliesmojuma un tās apkarošanas laikā radušos zaudējumu atlīdzībai par piespiedu kārtā nokautu un iznīcinātu dzīvnieku un olām, kas paredzētas inkubēšanai.  Atbilstoši PVD inspektora aktā Nr. 1 (dzīvnieku īpašnieks iepazinies 2020. gada 12. februārī) norādītajai informācijai iznīcināti 875 broileri līdz 8 nedēļu vecumam, 4280 vaislas paipalu līdz 28 nedēļu vecumam, 1740 paipalas jaunputnu līdz 13 nedēļu vecumam un 28 350 paipalu olu. Piespiedu kārtā nokautie putni un olas iznīcināti 2019.gada 30.jūlijā. PVD aktā Nr.1 par SIA “ZS Ciemkalēju putni” piespiedu kārtā nokautiem un iznīcinātiem putniem un olām ir izdarīta atzīme, ka dzīvnieku īpašnieks pārkāpis dzīvnieku veselības jomu reglamentējošos normatīvos aktus - konkrēti Ministru kabineta 2007.gada 6.novembra noteikumu Nr.741 “Noteikumi par kārtību, kādā kontrolē un apkaro salmonelozi un citas ar pārtikas produktiem pārnēsājamas infekcijas slimības mājputnu ganāmpulkos, kas paredzēti pārtikas produktu iegūšanai nelielā apjomā un tiešai piegādeigalapatērētājam”30.1.apakšpunktu, kas nosaka, ka slimībasskartajā mītnē un tās teritorijā aizliegts ievest un no tās izvest mājputnus. 2019. gada 9. oktobrī veicot SIA “ZS Ciemkalēju putni” novietnes kārtējo pārbaudi par salmonelozes apkarošanas pasākumu izpildi, PVD inspektori konstatēja, ka novietnē pirms ierobežojumu atcelšanas no jauna ir ievietoti citi mājputni. 2019.gada 9.decembrī pieņemts lēmums Administratīvā pārkāpuma lietā Nr.Z99-90-1002 SIA “ZS Ciemkalēju putni” par Latvijas Administratīvo pārkāpumu kodeksa 107.panta pirmajā daļā un 108. panta pirmajā daļā paredzētā administratīvā pārkāpuma izdarīšanu. Veterinārmedicīnas likumā un noteikumos Nr.177 noteikts, ka zaudējumu kompensācija ir par slimības apkarošanas dēļ nokautajiem vai nogalinātajiem dzīvniekiem, tāpēc PVD inspektors aktā Nr.1 norādījis “Nesamazināt izmaksājamās kompensācijas apmēru”. Tā kā PVD konstatētais pārkāpums ir izdarīts pēc zaudējumu kompensācijas par piespiedu kārtā nokautiem un iznīcinātiem putniem un olām apmēra noteikšanas un tas pēc būtības neietekmē aprēķinātās kompensāciju zaudējumu apmēru, un SIA “ZS Ciemkalēju putni” jau vienreiz par uzlikto ierobežojumu pārkāpumu ir sodīta, tāpēc kompensācijas apmērs nav samazināts.  Ar rīkojuma projektu tiek paredzēta kompensācijas izmaksa **ZS “Ciemkalēji”** **4289,09** *euro* apmērā saskaņā ar noteikumu Nr. 177 3.4. apakšpunktā noteikto putnu salmonelozes (*S. enteritidis, S. pullorum, S. gallinarum, S. typhimurium, S. virhow, S. infantis, S. hadar*) uzliesmojuma un tās apkarošanas laikā radušos zaudējumu atlīdzībai par piespiedu kārtā nokautu un iznīcinātu dzīvnieku un olām, kas paredzētas patēriņam cilvēku uzturā un inkubēšanai. Atbilstoši PVD inspektora aktā Nr. 2 (dzīvnieku īpašnieks iepazinies 2020. gada 12. februārī) norādītajai informācijai iznīcinātas 260 jaunputnu vistas līdz 10 nedēļu vecumam, 435 vaislas dējējvistas līdz 29 nedēļu vecumam, 2231 inkubējamā ola un 5021 pārtikas ola. | | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. | | | | | | | |
| 8. Cita informācija | Izdevumi tiek segti no valsts budžeta programmas 02.00.00 “Līdzekļi neparedzētiem gadījumiem”. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija un LAD |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K. Gerhards

Tora 67027620

[aija.tora@zm.gov.lv](mailto:aija.tora@zm.gov.lv)